da en en en fr de da id da nb da da da da da da en en en da en en sv en en da en en da en en da da da da en en en nb en en da en en da en en da en en da en en da en en en fi da fr da en en
Svanholm ud af pokaltørke - Svanholm Cricketklub
Søndag d. 22. maj 2011 kl. 17:14 af Henrik Pfaff
Efter noget i retning af pokaltørke de sidste 13 år, hvor vi kun har vundet pokalturneringen en gang var det med pomp og pragt, at vi hentede en gevinst. Sejren i Husum blev på 153 point!
Svanholm spillede den perfekte halvleg med sikkerhed og acceleration og havde dagens strike bowler i Sair Anjum, der destruerede de husum-spillere, der skulle have lavet en kamp ud af det. Sair tog 4 gærder for 17 - kun 4 point scoret fra battet - resten udenom !!!
- Jeg kan ikke kaste på måtte, sagde han. Nåh skidt, når bare resultatet ikke bliver værre
Husum har ikke været i en finale siden 2002 og aldrig vundet pokalturneringen. Svanholm har også har været i pokaltørke og Herning har været førende med 5 sejre på 13 år og dermed vundet pokalen til ejendom, så det var en spritny en af slagsen, der blev spillet om.
Så det var sultne mandskaber, der startede kl. 13.00 på en hverdag i Husum, der havde fået sine spillere fri.
Husum blev endnu mere lystne, da holdet kom i marken og fik has på Rohit Kanaiya allerede ved totalen 3. Men herefter var det småt med opmuntringerne. Svanholms Zishan Shah toppede med 80 og havde en anden gærdestand sammen med Zameer Khan (52 uden et grænseslag), hvor Shah gik ved 141. Trediegærdet fortsatte til 166, hvor Kahn gik. Derefter accelererede Hassan Rashid (34x) med 3 seksere bakket op af Hamid Shah (40x), så det blev til 231/4.
Zishan Shah kastes af Kleissel - men det var på et free hit
Gerrit Müller får omsider haspå Zishan Shah - Den ser plom ud
Close sag - Hassan Rashid tæt påat blive løbet ud
Mere præcision ove indstikket og Zameer Khan havde været i vanskeligheder
Nogen mente, at Svanholm havde accelereret for sent og f.eks. ikke nået at gøre brug af hardhitter en James Moniz og at 231 på Husums lynhurtige bane med ”en i form Gerrit Müller” lå pænt indenfor hjemmeholdets muligheder.
Husum har i denne sæson på hjemmebane været omkring og over denne score i samtlige pokal- og ordinære kampe.
Men Svanholms sultne åbningsbowler Sair Anjum, der har været ude nogen tid på grund af en brækket finger, fik lagt de spekulationer i håndvasken.
Han startede med at cleanbowle Kleissel ved totalen 0, fik grebet Husums håb Gerrit Müller ved totalen 8 og så gik det slag i slag. Anjum tog sine 4 gærder for 17, mens Husum mistede sine 6 første gærder for 36. Der kom lidt pynt på den sammenfaldne kage og Husum endte med 76, hvor Bobby Chawla nåede at tage 2 for 6, mens Renald Buus topscorede med 18..
Bobby Chawla får Jannik Wiese ud ben for. Dommer Kent Pedersen
Tysk lokal-TV vrimlede ud og ind hele dagen
Keeper Taha Ahmed griber en hav meter ved siden af bolden
Starten på enden- Sair Anjum bowler Gerrit Müller
Tillykke, tillykke og tak efter Husum ved gærdet i 26 overe. Mærk Mikkelberg sttemplet på de sorte sightscreens
DCF’s pokaloverrækker Kurt Østergård må have været i syv sind om det skulle være Zishan Shah eller Anjum, der var 'man of te match'. Som man tit ser, er det den mest iøjnefaldende - gærdespilleren, der bliver fremhævet - og sådan også her. Sair mente selv det var rimeligt nok - med alle de udenom han smed.
Stående fra venstre: Bret Mulder, træner, Hassan Rashid, Sair Anjum, Zishan Shah, Waqas Ali, James Moniz,Rohit Kanaiya
Siddende : Taha Ahmed, Hamid Shah, Bobby Chawla, Saad Ahmed, Zameer Khan
Pokalturneringen er afviklet siden 1964. DCF’s bestyrelse gjorde i vinters et aldeles utidigt, men ihærdigt forsøg på at skrotte dette forsæsonens højdepunkt, men det lykkedes heldigvis ikke. Turneringen blev omdøbt til elitepokalturneringen og fik hvide bolde, sorte sightscreens og power play. Den historiske turnering med 47 år på bagen kan se tilbage på mange vinderhold , der ofte har vist sig at blive et andet end det, der er blevet mestre. Vi er i spidsen med 15 sejre især takket være vores domination i firserne, AaB nr. 2 med 8 sejre hentet i 70.erne, Glostrup med 6 gevinster pænt spredt ud over årene og Herning med 5 hentet siden 1997.